 Dhanka kale Muwaadinkan ayaa ka codsaday Xukuumada in Wadadan Ceerigaabo loogu Magac Daro Xaaji Cabdikariin Cabdi Waraabe oo ah Oday qaali ku ah Wadanka Somaliland, waxaana isaga oo ka hadlaya Codsigiisan uu yidhi Waxaan ka Codsanayaa Xukuumadda iyo cid kasta oo ah Somaliland inay Waddadan Halbawlaha u noqon doonta isku socodka Gobollada Somaliland inay ugu Magac daraan Odayga reer Somaliland ah ee Nabada dalkeena hormoodka u ahaa ee Cabdi Waraabe, waxay tani u noqon doontaa Abaalgud aynu ugu abaalgudayno wixii uu inoo qabtay ee uu wadankeena u qabtay, waxaanan leeyahay reer Somaliland-ow intuu Xaajigu nool yahay aynu magaciisa kor u qaadno oo Wadadan Ceerigaabo Xaaji Cabdi Waraabe ha loo bixiyo Insha Allah ayuu hadalkiisi ku soo gunaanaday. 